
Comisia pentru buget, finanţe şi bănci

Bucureşti 10.12.2001

Nr.22/806

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.71/2001 privind organizarea şi exercitarea activităţii de consultanţă fiscală, cu care comisia noastră a fost sesizată în fond cu adresa Biroului Permanent nr.633 din 13 noiembrie 2001.

PREŞEDINTE,

Prof.dr. Florin Georgescu



Parlamentul  României

Comisia pentru buget, finanţe şi bănci

Bucureşti 10.12.2001

Nr.22/806

RAPORT

asupra proiectului de Lege pentru aprobarea Ordonanţei Guvernului nr.71/2001 privind organizarea şi exercitarea activităţii de consultanţă fiscală

In urma examinării proiectului de Lege pentru aprobarea Ordonanţei Guvernului nr.71/2001 privind organizarea şi exercitarea activităţii de consultanţă fiscală, în şedinţa din 5 decembrie 2001, comisia a hotărât, cu majoritate de voturi, ca proiectul de lege să fie supus spre dezbatere şi adoptare Plenului Camerei Deputaţilor  cu amendamentele prezentate în anexă.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Daniel Ionescu

Consilieri parlamentari:

Bărdiţă Mariana

Onete Alexandru

ANEXĂ

AMENDAMENTE ADMISE

asupra proiectului de Lege pentru aprobarea Ordonanţei Guvernului nr.71/2001 

privind organizarea şi exercitarea activităţii de consultanţă fiscală

Nr.

crt.
Articol iniţial
Amendament propus

(autorul)
Motivare

1.
Art.3.

“Activitatea de consultanţă fiscală constă în acordare de asistenţă de specialitate la întocmirea declaraţiilor de impozite şi taxe, în alte probleme fiscale şi creanţe bugetare cum sunt: amenzi, penalităţi şi majorări, cu respectarea prevederilor legale în vigoare, precum şi reprezentare în faţa organelor fiscale”.
(forma prezentată de Guvern)
Se reformulează textul astfel:

“Activitatea de consultanţă fiscală constă în acordarea de servicii profesionale privind asistenţa de specialitate la întocmirea declaraţiilor de impozite şi taxe; asistenţă pe probleme fiscale şi referitor la creanţele bugetare cum sunt: amenzi, penalităţi şi majorări, cu respectarea prevederilor legale în vigoare, precum şi reprezentarea în faţa organelor fiscale şi a organelor judecătoreşti”.

Autori: - dl. deputat Florin Georgescu – PSD;

             - dl. deputat Eugen Nicolaescu – PNL.
Pentru claritatea textului.

2.
Art.4. lit.b)

“b) să aibă o experienţă de minim 5 ani, în una din următoarele activităţi: elaborarea şi aplicarea legislaţiei fiscale, administrarea şi colectarea veniturilor publice, controlul fiscal, soluţionarea contestaţiilor, elaborarea şi aplicarea reglementărilor contabile, precum şi cea financiar-contabilă;”

(forma prezentată de Guvern)
Litera b) a articolului 4 va avea următorul cuprins:

“b) să aibă o experienţă de minim 5 ani, în una din următoarele activităţi: elaborarea sau aplicarea legislaţiei fiscale, administrarea şi colectarea veniturilor publice, controlul fiscal, soluţionarea contestaţiilor, elaborarea şi aplicarea reglementărilor contabile, precum şi cea financiar-contabilă;”
Autor: - dl. deputat Akos Birtalan – UDMR.

 (forma adoptată de Senat)
Nu se pot întruni cumulativ elaborarea şi aplicarea reglementărilor contabile.

3.
Pct.2.

La articolul 4 după litera e) se introduce o nouă literă, lit.f), cu următorul cuprins:

“f) nu se află în vreuna dintre incompatibilităţile prevăzute de lege”;

(forma adoptată de Senat)
Se elimină.
Completarea propusă la lit.f) nu se consideră necesară a fi specificată în cuprinsul legii.

4.
Pct.3.

La articolul 6 alineatul (2) liniuţa a treia va avea următorul cuprins:

“- finanţele şi contabilitatea întreprinderii;”

(forma adoptată de Senat)
Art.6 alineatul (2) va avea următorul cuprins:

“(2) Examenul constă în susţinerea unei probe scrise şi a unei orale.

 Materiile de examinare pentru cele două probe sunt următoarele:

· legislaţie fiscală internă şi internaţională;

· gestiunea financiară şi contabilitatea întreprinderii;

· elemente de drept financiar şi fiscal.”
Autor: - dl. deputat Florin Georgescu – PSD.
Se impune precizarea exactă a disciplinelor ce constituie materii de examinare.

5.
Art.9 alin.(2)

“ (2) Pentru exercitarea activităţii de consultanţă fiscală, societăţile comerciale menţionate la alineatul precedent trebuie să fie autorizate, în prealabil de Camera consultanţilor fiscali. În vederea obţinerii autorizaţiei, acestea plătesc o taxă în contul Camerei. Cuantumul taxei de autorizare se stabileşte de Cameră.”

(forma prezentată de Guvern)
Alineatul (2) al art.9 se modifică astfel:

“(2) Pentru exercitarea activităţii de consultanţă fiscală, societăţile comerciale menţionate la alineatul precedent trebuie să fie autorizate de Camera consultanţilor fiscali. În vederea obţinerii autorizaţiei, acestea plătesc o taxă în contul Camerei. Cuantumul taxei de autorizare se stabileşte de Cameră.”


Redundant.

6.
Art.10 alin.(1)

“În termen de 60 de zile de la data intrării în vigoare a prezentei ordonanţe se înfiinţează Camera consultanţilor fiscali, care are drept scop coordonarea activităţii de consultanţă fiscală şi apărarea drepturilor membrilor săi în exercitarea calităţii de consultant fiscal”.

(forma prezentată de Guvern)


Alineatul (1) al art.10 se modifică astfel:

“(1) În termen de 60 de zile de la data intrării în vigoare a prezentei ordonanţe se înfiinţează Camera consultanţilor fiscali, denumită în continuare Camera, care are drept scop coordonarea activităţii de consultanţă fiscală şi apărarea drepturilor membrilor săi în exercitarea calităţii de consultant fiscal”.

Autori: - dl. deputat Florin Georgescu – PSD;

            - dl. deputat Eugen Nicolaescu - PNL


Corelare cu legislaţia în vigoare.

7.
Art.10 alin.(3)

“Camera îşi poate constitui unităţi teritoriale, denumite sucursale”.

(forma prezentată de Guvern)
Alineatul (3) al art.10 se completează astfel:

“(3) Camera îşi poate constitui unităţi teritoriale, conform Regulamentului propriu de organizare şi funcţionare.”
Autor: - dl. deputat Florin Georgescu – PSD.
Prin regulamentul propriu de organizare şi funcţionare se vor face toate precizările ce se impun.

8.
Art.11.

“Camera consultanţilor fiscali are în principal, următoarele atribuţii:

a) coordonează activitatea de consultanţă fiscală;

b) apără interesele profesionale ale tuturor membrilor;

c) oferă sprijin şi asistenţă membrilor Camerei în probele profesionale;

d) mediază între membrii Camerei în caz de diferende şi la cerere;

e) mediază între membrii Camerei şi clienţii lor în caz de diferende, precum şi la cerere;

f) stabileşte măsuri disciplinare;

g) organizează cursuri de perfecţionare a consultanţilor fiscali;

h) ţine registrul membrilor Camerei;

i) elaborează norme privind activitatea de consultanţă fiscală;

j) elaborează cu asociaţiile profesionale de profil din ţară şi străinătate;

k) editează publicaţii de specialitate;

l) alte atribuţii stabilite prin lege sau regulament.”

(forma prezentată de Guvern)
Textul Art.11 va avea următorul cuprins:

“Camera consultanţilor fiscali are în principal, următoarele atribuţii:

a) coordonează activitatea de consultanţă fiscală;

b) apără interesele profesionale ale tuturor membrilor;

c) oferă sprijin şi asistenţă membrilor Camerei în probele profesionale;

d) elaborează norme privind activitatea de consultanţă fiscală;

e) ţine registrul membrilor;

f) organizează cursuri de perfecţionare a consultanţilor fiscali;
g) mediază între membrii camerei în caz de diferende şi la cerere;

h) mediază între membrii Camerei şi clienţii lor în caz de diferende, precum şi la cerere;

i) stabileşte măsuri disciplinare;

j) colaborează cu asociaţiile profesionale de profil din ţară şi străinătate;

k) editează publicaţii de specialitate;

l) alte atribuţii stabilite prin lege sau regulamentul propriu.”
Autor: - dl. deputat Florin Georgescu – PSD.
S-a efectuat o ordonare logică a atribuţiilor Camerei consultanţilor fiscali.

9.
Art.12.

“Organele de conducere ale Camerei sunt: Conferinţa naţională, Consiliul superior al Camerei şi Biroul permanent al Consiliului superior”.

(forma prezentată de Guvern)
Textul art.12 se redă astfel:

“Organele de conducere ale Camerei sunt: Conferinţa Naţională, Consiliul Superior al Camerei şi Biroul Permanent al Consiliului Superior”.

Autor: - dl. deputat Florin Georgescu – PSD.
Pentru respectarea procedurii de tehnică legislativă.

10.
Art.14.alin.(1) lit.a).

“a) Regulamentul de organizare şi funcţionare a Camerei care va cuprinde şi prevederi referitoare la modul de desemnare şi atribuţiile organelor de conducere ale Camerei”.

(forma prezentată de Guvern)
Litera a) a alin.(1) al art.14 se modifică după cum urmează:

“a) Regulamentul de organizare şi funcţionare a Camerei care va cuprinde şi prevederi referitoare la modul de alegere a tuturor organelor de conducere ale Camerei precum şi atribuţiile acestora”.

Autor: - dl. deputat Florin Georgescu – PSD.
Organele de conducere ale Camerei se aleg şi nu se desemnează.

11.
Art.14. alin.(2)

“(2) Comitetul Provizoriu va funcţiona până la organizarea primei Conferinţe naţionale a Camerei, organizată în termen de 3 luni de la data aprobării, prin hotărâre a Guvernului, a Regulamentului de organizare şi funcţionare a Camerei”.

(forma prezentată de Guvern)
Alineatul (2) al art.14 se modifică astfel:

“(2) Comitetul Provizoriu va funcţiona până la organizarea primei Conferinţe Naţionale a Camerei, care se va organiza în termen de 3 luni de la data aprobării, prin hotărâre a Guvernului, a Regulamentului de organizare şi funcţionare a Camerei”.
Acord gramatical.

12.
Art.16.

“Camera are obligaţia să aprobe Codul privind conduita etică şi profesională în domeniul consultanţei fiscale şi normele privind pregătirea şi perfecţionarea consultanţilor fiscali”.

(forma prezentată de Guvern)
Se abrogă.
Redundant.

13.
Art.17.

“Consultanţii fiscali şi societăţile comerciale de consultanţă fiscală pot desfăşura, pe lângă activitatea de consultanţă fiscală, cu respectarea condiţiilor prevăzute de actele normative în materie, şi activităţi de:

a) expertiză contabilă;

b) audit financiar;

c) instruire şi perfecţionare în domeniul fiscal”.

(forma prezentată de Guvern)
Articolul 17 va avea următorul cuprins:

“Consultanţii fiscali şi societăţile comerciale de consultanţă fiscală vor desfăşura, pe lângă activitatea de consultanţă fiscală,  de instruire şi perfecţionare în domeniul fiscal, şi activităţi legate de alte profesii libere conform prevederilor legilor speciale”.
Desfăşurarea activităţii de consultant fiscal presupune şi desfăşurarea altor activităţi conexe.

14.
Pct.4. Articolul 18 va avea următorul cuprins:

“Membrii atestaţi ai Camerei pot acorda consultanţă fiscală la două sau mai multe societăţi comerciale atâta timp cât nu sunt afectate obiectivitatea şi independenţa profesională, conform prevederilor prezentei ordonanţe şi ale Codului privind conduita etică şi profesională în domeniul consultanţei fiscale”

(forma adoptată de Senat)
Articolul 18 va avea următorul cuprins:

“Consultantul fiscal îşi poate exercita activitatea la două sau mai multe societăţi comerciale atâta timp cât nu sunt afectate obiectivitatea şi independenţa profesională, conform prevederilor prezentei ordonanţe şi ale Codului privind conduita etică şi profesională în domeniul consultanţei fiscale”.

 
S-a propus menţinerea textului iniţial, prezentat de Guvern ca fiind mai exact.

15.
Art.19.

“Certificatul de atestare a calităţii de consultant fiscal, respectiv autorizaţia, se retrage de către Camera consultanţilor fiscali în următoarele situaţii:

(1) în cazul persoanelor fizice:

a) când atestatul de consultant fiscal a fost obţinut ca urmare a săvârşirii infracţiunii de fals şi uz de fals;

b) consultantul fiscal încalcă prevederile Codului privind conduita etică şi profesională în domeniul consultanţei fiscale;

c) neplata cotizaţiei pe o perioadă de 1 an.

(2) în cazul persoanelor juridice:

a) societatea comercială s-a dizolvat;

b) după emiterea autorizaţiei, se constată că, aceasta nu ar fi trebuit acordată, sau dacă condiţiile de autorizare nu mai sunt îndeplinite;

c) neplata cotizaţiei pe o perioadă de un an”.

(forma prezentată de Guvern)
Articolul 19 va avea următorul conţinut:

“Certificatul de atestare a calităţii de consultant fiscal, respectiv autorizaţia se retrage consultanţilor fiscali în următoarele situaţii:

(1) în cazul persoanelor fizice:

a) de către Ministerul Finanţelor Publice, când atestatul de consultant fiscal a fost obţinut ca urmare a săvârşirii infracţiunii de fals şi uz de fals;

b) de către Cameră când consultantul fiscal încalcă prevederile Codului privind conduita etică şi profesională în domeniul consultanţei fiscale;

c) neplata cotizaţiei pe o perioadă de 1 an;

 (2) în cazul persoanelor juridice, de către Cameră, în situaţia în care:

a) societatea comercială s-a dizolvat;

b) după emiterea autorizaţiei, se constată că, aceasta nu ar fi trebuit acordată, sau dacă condiţiile de autorizare nu mai sunt îndeplinite;

c) neplata cotizaţiei pe o perioadă de un an”.

Autori: - dl. deputat Florin Georgescu – PSD;

             - dl. deputat Eugen Nicolaescu – PNL.
Se impune precizarea propusă de Comisie privind competenţa ridicării certificatului de atestare sau a autorizaţiei.

16. 
Art.20.

“În cazul retragerii certificatului de atestare a consultantului fiscal sau a autorizaţiei societăţilor comerciale de consultanţă fiscală, se interzice acestora utilizarea titlului de “consultant fiscal” sau a denumirii de “societate comercială de consultanţă fiscală”.

(forma prezentată de Guvern)
Articolul 20 va avea  următorul cuprins:

“În cazul retragerii certificatului de atestare a consultantului fiscal sau a autorizaţiei societăţilor comerciale de consultanţă fiscală, se interzice acestora practicarea profesiei şi utilizarea titlului de “consultant fiscal” sau a denumirii de “societate comercială de consultanţă fiscală”.

Autor: - dl. deputat Akos Birtalan – UDMR.
În cazul retragerii certificatului de atestare a consultantului fiscal sau a autorizaţiei se interzice mai întâi practicarea profesiei.

17.
Pct.5. La articolul 20, după alineatul (1) se introduce un nou alineat, alin.(2), cu următorul cuprins:

“Împotriva deciziei de retragere a calităţii de consultant fiscal sau a autorizaţiei societăţilor civile de consultanţă fiscală se poate formula plângere în justiţie, în condiţiile Legii contenciosului administrativ nr.29/1990”.

(forma adoptată de Senat)
Se elimină.
Redundant.

18.
Pct.6. La articolul 21, alineatul (5) va avea următorul cuprins:

“(5) Consultanţii fiscali nu pot să îşi exercite atribuţiile conferite de această calitate pe durata în care îşi desfăşoară orice altă activitate salarizată, cu excepţia activităţilor prevăzute la art.17”.

(forma adoptată de Senat)
Se elimină.
Pentru corelarea cu conţinutul textului propus în prezentul raport (nr. crt.13).

PREŞEDINTE,

Prof.dr. Florin Georgescu
SECRETAR,

Dr. Daniel Ionescu

